text: Reddet fra at spise giftige svampe
  24 september 2012 kl. 09.45
  En flok vietnamesiske svampesamlere var heldige, da de tilfældigt mødte et hold fra NaturKulturVarde søndag. De havde nemlig samlet en række meget giftige svampe af arten grøn fluesvamp.
  Lærer Johnny Hansen fra Foreningen til Svampekundskabens Fremme var med som guide på den tur, som også TV SYD havde klip fra i søndagens Kryds & Tværs. Han noterer, at asiater af og til samler grøn fluesvamp. 
  ? Jeg fik forklaret dem, at de skulle smide svampene. Spiser et menneske to grøn fluesvamp er det en dødelig dosis, og de havde vel cirka ti i kurven, siger Johnny Hansen til jv.dk.
  Grøn fluesvamp kan forveksles med en velsmagende spisesvamp, der vokser i Sydøstasien. 
  Hvert år registreres op til tre alvorlige svampeforgiftninger i Danmark, men det er sjældent, at der sker dødsfald.
  